શું ચાલી રહ્યું છે? યુક્રેનિયન ચોકીદારે આદરભર્યા સ્વરે તેને જણાવ્યું, કે આ કેદીને દરરોજ સવારે એમેલિયામાં હેર ઓસ્કર શિન્ડલરની ફેક્ટરી પર લઈ જવાનો આદેશ આપવામાં આવ્યો છે. ગારદે અને યુક્રેનિયન ચોકીદાર, બંનેને આશા હતી, કે હેર ઓસ્કર શિન્ડકરનું નામ લેવાથી તેમને જવા દેવામાં આવશે! એક ચોકીદાર અને આ કેદી? કમાન્ડન્ટે ફરીથી પૂછ્યું તો ખરું, પરંતુ એ નાખુશ દેખાતો હતો. વાતનો નિકાલ લાવ્યા વગર જ એ પોતાની લિમુઝિનમાં બેસીને ચાલ્યો ગયો!